CELEX: 62019TB0294
Language: et
Date: 2020-06-11 00:00:00
Title: Kohtuasi T-294/19: Üldkohtu 11. juuni 2020. aasta määrus – Vanhoudt jt versus EIP (Tühistamishagi ja kahju hüvitamise nõue – Avalik teenistus – EIP töötajad – EIP töötasude ja palgatõusu süsteemi reform – Töötasu simulatsioonivahend – Vaidlustamatu akt – Puhtalt kinnitav akt – Uute ja oluliste asjaolude puudumine – Mittevaraline kahju – Põhjusliku seose puudumine – Osaliselt vastuvõetamatu ja osaliselt ilmselgelt õiguslikult põhjendamatu hagi)

10.8.2020   
            
            
               ET
            
            
               Euroopa Liidu Teataja
            
            
               C 262/24
            
         
      Üldkohtu 11. juuni 2020. aasta määrus – Vanhoudt jt versus EIP
      (Kohtuasi T-294/19) (1)
      
      (Tühistamishagi ja kahju hüvitamise nõue - Avalik teenistus - EIP töötajad - EIP töötasude ja palgatõusu süsteemi reform - Töötasu simulatsioonivahend - Vaidlustamatu akt - Puhtalt kinnitav akt - Uute ja oluliste asjaolude puudumine - Mittevaraline kahju - Põhjusliku seose puudumine - Osaliselt vastuvõetamatu ja osaliselt ilmselgelt õiguslikult põhjendamatu hagi)
      (2020/C 262/32)
      Kohtumenetluse keel: inglise
      
         Pooled
      
      
         Hagejad: Patrick Vanhoudt (Gonderange, Luksemburg) ja 9 teist hagejat, kelle nimed on esitatud kohtumääruse lisas (esindaja: barrister A. Haines)
      
         Kostja: Euroopa Investeerimispank (esindajad: T. Gilliams, J. Klein ja J. Krueck, keda abistasid advokaadid P. E. Partsch ja T. Evans)
      
         Ese
      
      ELTL artikli 270 ja Euroopa Liidu Kohtu põhikirja artikli 50a alusel esitatud nõue esiteks tühistada EIP 31. jaanuari 2019. aasta otsus, millega EIP jättis muutmata lepituskomitee otsuse, milles tunnistati luhtunuks lepitusmenetlus, mis puudutas hagejate taotlusi teha neile kättesaadavaks reformide mõju arvutamiseks kasutatud palgasimulaatori tulemuste ametlik väljatrükk ja reformide tagajärjel väidetavalt tekkinud kahju hüvitamiseks vaidluse kompromissiga lahendamist, ning teiseks hüvitada mittevaraline kahju, mis hagejatele 31. jaanuari 2019. aasta otsuse tulemusel väidetavalt tekkis.
      
         Resolutsioon
      
      
                  1.
               
               
                  Jätta hagi osaliselt vastuvõetamatuse ja osaliselt ilmselge õigusliku põhjendamatuse tõttu läbi vaatamata.
               
            
                  2.
               
               
                  Mõista kohtukulud välja Patrick Vanhoudtilt ja teistelt hagejatelt, kelle nimed on esitatud kohtumääruse lisas.
               
            
         (1)  ELT C 230, 8.7.2019.